62021CO0627_INF
2022 m. gegužės 2 d. Teisingumo Teismo (septintoji kolegija) nutartis
Administraţia Judeţeană a Finanţelor Publice Sibiu
ir
Direcţia Generală Regională a Finanţelor Publice Braşov
(Byla C‑627/21) (
1
)
„Prašymas priimti prejudicinį sprendimą – Teisingumo Teismo procedūros reglamento 99 straipsnis – Mokesčių teisės aktų suderinimas – Pridėtinės vertės mokesčio (PVM) bendra sistema – Direktyva 2006/112/EB – Sumokėto pirkimo mokesčio, susijusio su nekilnojamojo turto įsigijimu, statyba ir pertvarkymu, atskaitymas – Savo iniciatyva vykdomas apmokestinamojo asmens registracijos kaip PVM mokėtojo panaikinimas – Pirminės atskaitos tikslinimas – Atsakymas į prejudicinį klausimą, kurį galima aiškiai nustatyti iš jurisprudencijos“
Mokesčių teisės aktų suderinimas – Bendra pridėtinės vertės mokesčio sistema – Perkant sumokėto mokesčio atskaita – Pirminės atskaitos tikslinimas – Apmokestinamųjų sandorių nenurodymas PVM deklaracijose – Apmokestinamojo asmens registracijos kaip PVM mokėtojo panaikinimas savo iniciatyva – Nacionalinės teisės aktai, kuriuose numatyta pareiga tikslinti pirminę atskaitą – Nenuginčijama prezumpcija, kad turtas naudojamas ne ekonominei veiklai – Neleistinumas
(Tarybos direktyvos 2006/112 16, 184, 186–188 ir 192 straipsniai)
(žr. 30 punktą ir rezoliucinę dalį)
Rezoliucinė dalis
2006 m. lapkričio 28 d. Tarybos direktyvos 2006/112/EB dėl pridėtinės vertės mokesčio bendros sistemos 16, 184, 186–188 ir 192 straipsniai turi būti aiškinami taip, kad pagal juos draudžiami nacionalinės teisės aktai ir praktika, pagal kuriuos reikalaujama, kad apmokestinamasis asmuo, kurio registracija kaip pridėtinės vertės mokesčio (PVM) mokėtojo buvo panaikinta konkrečiam laikotarpiui dėl to, kad šešis mėnesius iš eilės jo pateiktose PVM deklaracijose nebuvo nurodyta apmokestinamųjų sandorių, patikslintų atskaitytą pirkimo PVM, susijusį su ilgalaikio turto įsigijimu, minėtam apmokestinamajam asmeniui nesuteikiant teisės pateikti įrodymų, kad yra įvykdytos esminės sąlygos, leidžiančios pasinaudoti teise į atskaitymą, motyvuojant tuo, kad egzistuoja nenuginčijama prezumpcija, jog apmokestinamasis asmuo šį turtą naudoja kitais nei ekonominė veikla tikslais.
(
1
)	OL C 191, 2022 5 10.